Welkom by die Skoolhoof se Blog!
by System Account on 2013-04-29 04:28 PM
Binnekort sal hier gereelde kommentaar van die skoolhoof verskyn en soos met enige ander blog sal mense ook die geleentheid hê om hul eie menings te lug daaroor.
Open in GalleryPoint Winter-wonder 11: koek! (en ’n warm vyekoek, daarby) | Stillewe
June 12, 2015 ~ Jeanne
Die storie agter dié spesifieke koek is dat ek ’n wyse gesoek het om die klein laatoes van adamsvye uit my tuin op te gebruik. Die boom het homself baie vreemd gedra vanjaar – die eerste van sy twee ‘werpsels’ vrugte is almal afgegooi (of dalk was dit die suidoos se werkinge), en die derde vlaag vrugte het sopas eers pers begin verkleur. Siende ons nie nou genoeg sonskyn het vir die vrugte om baie groot en soetryp te word nie, het ek gevoel die beste oplossing is om die soetheid uit te lok met ’n skoot hitte in of op die stoof.
’n Bietjie gesnuffel op die internet het ’n belowende resep opgelewer (op die webwerf bitesoutoflife.com), een wat ek effens aangepas het om plek te maak vir die gemaalde amandels wat ek gevoel het goed saam met die vye sou werk. Die gevolglike koek het ’n allerlieflike klam en digte tekstuur – ek dink dis die olyfolie se uitwerking. Geniet hom sommer so reg uit die oond, met ’n bietjie mascarpone wat luilekker oor die warm vye smelt.
⅓ k volroommelk
4 E sagte botter
½ t amandel-essence of vanielje-ekstrak (afhangende van jou voorkeur, nie almal is lief vir die marzipan-karakter wat die amandelgeur gee nie.)
½ k gemaalde amandels
fyngerasperde skil van een suurlemoen
vars vye – sowat 1 k nadat jy dit in klein stukkies gesny het
mascarpone, om voor te sit (opsioneel)
Verhit die oond tot 180.
1. Klits die eiers en suiker tot liggeel en donsig.
2. Voeg die botter, olie, melk en essence/ekstrak by en roer deur.
3. Meng die meel, amandels, sout, bakpoeier en suurlemoenskil in ’n aparte bak.
4. Voeg die nat mengsel hierby en roer deur tot goed gemeng.
5. Voeg nou so twee derdes van die vye by en roer versigtig deur.
6. Voer ’n koekpan met bakpapier uit, of smeer met botter, en skep die deeg in.
7. Versprei die oorblywende vye bo-op die deeg – sommer net vir die mooi.
8. Bak vir so 40-45 minute tot die koek goudbruin begin verkleur.
9. Indien jy dit warm wil voorsit, bedien dit met ’n skeppie mascarpone. Indien koud, werk dit baie goed net so, en staan nogals lekker in vir ontbyt, saam met ’n goeie koppie koffie.
Posted in In seisoen, Winter-wonders
< Previous Winter-wonder#10: Vurige kerrie teen die koue
Next > Winterwonder#12: Tuisgemaakte, geurige Chai-tee